en da en da da ro da da da sv da da en sv da en nb nl da da da da da en da fr da da en
Pedersen, Inge - Nordic Women's Literature
Forfatteren debuterede 1982 med digtsamlingen Leve med kulden, der efterfulgtes af Sejlads på en ø (L), 1985, og Simultan (L), 1988. I 1992 udkom Berørt, som er en samling korte noveller, der i lyrisk stramt sprog afdækker mennesket, barn og voksen, i en spændthed mellem egen og andres virkelighed. Stilen og temaet bliver udviklet videre og bredere i romandebuten Måneår, 1996, der handler om et kærlighedsforhold mellem en midaldrende kvindelig akademiker og en ung iransk flygtning.
Inge Pedersen har offentliggjort digte i flere litterære tidsskrifter og var en af de første danske forfattere, der udgav sit arbejde på internettet, med novellen Chickenburger, 1997.
Siden ovenstående biografi blev publiceret i Nordisk Kvindelitteraturhistorie har Inge Pedersen udgivet romanerne Anden frekvens, 1999, Og halsen af en svane, 2006, og Til Amerika, 2010. Desuden digtsamlingen Den trettende måned, 2000, og novellerne Et lille stykke luft, 2003.
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.